C 342/252
SL
Uradni list Evropske unije
6.9.2022
četrtek 17. februarja 2022 (25)
Informacije o istovetnosti ustanoviteljev in članov neprofitnih organizacij, ki so fizične osebe, lahko štejejo za občutljive informacije.
Države članice bi morale zagotoviti, da zahteve, ki imajo za posledico obdelavo tovrstnih osebnih podatkov, ne posegajo v Uredbo (EU) 2016/679 Evropskega parlamenta in Sveta (3) (Splošna uredba o varstvu podatkov), zlasti v člen 9 te uredbe.
(26)
Vsaka oseba bi se morala svobodno odločiti, ali se bo pridružila neprofitni organizaciji ali ne, organizacije pa bi morale imeti svobodo pri določanju pravil za članstvo, pri čemer bi morale upoštevati le načelo nediskriminacije.
Članstvo v neprofitni organizaciji ne bi smelo biti podlaga za uporabo kazni ali omejevalnih ukrepov, razen kadar je to posledica izvrševanja kazenske zakonodaje.
(27)
Pravila v zvezi z neprofitnimi organizacijami bi morala biti v skladu z načelom nediskriminacije.
To vključuje obveznost držav članic, da zagotovijo, da nobena oseba ali skupina oseb, ki želijo ustanoviti združenje, ne bi smela imeti neupravičenih prednosti ali biti neupravičeno zapostavljena glede na drugo osebo ali skupino oseb.
(28)
Pravila v zvezi z neprofitnimi organizacijami bi morali izvajati regulativni organi, ki delujejo nepristransko, neodvisno in pravočasno v skladu s pravico do dobrega upravljanja.
Odločitve in dejanja, ki vplivajo na uresničevanje pravic in obveznosti neprofitnih organizacij, bi morali biti podvrženi neodvisnemu pregledu, tudi sodni presoji.
(29)
Za vzpostavitev ugodnega okolja za delovanje neprofitnih organizacij v Uniji ter povečanje preglednosti in zaupanja v ta sektor je treba ob spoštovanju samoupravne narave neprofitnih organizacij poenostaviti in zmanjšati birokracijo in regulativne zahteve, da te zahteve ne bi pomenile prekomernega bremena, racionalizirati pravila o ustanovitvi, registraciji in odjavi neprofitnih organizacij ter posodobiti s tem povezane postopke in sisteme.
Zato bi bilo treba v tej direktivi določiti splošne obveznosti za poenostavitev upravnih pravil in posebne obveznosti glede nekaterih vidikov regulativnega okvira.
(30)
Neprofitne organizacije, ki prispevajo k javni koristi, imajo posebno pomembno vlogo, zato jim je treba v vseh državah članicah zagotoviti ugodno obravnavo pod enakimi pogoji.
(31)
V skladu z načelom nujnosti in sorazmernosti omejitev pravice do združevanja bi morali biti prepoved in razpustitev neprofitnih organizacij vedno skrajna ukrepa in ne bi smeli nikoli biti posledica manjših kršitev, ki jih je mogoče popraviti ali odpraviti.
(32)
Za spodbujanje mobilnosti neprofitnih organizacij po vsej Uniji je treba vzpostaviti sklop pravil o enaki obravnavi, čezmejnih preoblikovanjih in združitvah neprofitnih organizacij.
(33)
Svoboda združevanja je temeljna pravica in čeprav zakonodaja držav članic morda ne priznava združenj, ki niso uradno ustanovljena, to ne bi smelo vplivati na pravico takih združenj, da obstajajo in delujejo na njihovem ozemlju.
(34)
Neprofitne organizacije imajo pravico, da obstajajo in so dejavne v skladu z Evropsko konvencijo o človekovih pravicah in Listino, tudi če so njihovo registracijo samovoljno zavrnili organi države članice, v kateri imajo sedež.
(35)
Neprofitne organizacije bi morale imeti možnost, da za opravljanje svojih dejavnosti iščejo, prejemajo in uporabljajo finančne, materialne in človeške vire, in sicer domače, tuje ali mednarodne.
Neprofitne organizacije po vsej Uniji poročajo o vse bolj oteženem dostopu do virov, vključno z javnim financiranjem, v vse več državah članicah pa se pojavljajo pomisleki glede sorazmernosti strogih pravil, ki se sprejemajo o dostopu neprofitnih organizacij do tujih sredstev.
Poleg tega so človekoljubne organizacije v nekaterih primerih poročale o težavah pri zagotavljanju donacij ali nepovratnih sredstev.
Zato je treba določiti načela in standarde o financiranju neprofitnih organizacij, vključno
(3)
Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1).